ລາວວ່າ ການສ້າງທາງ ລົດໄຟຄວາມໄວສູງ ຍັງມີການຊັກຊ້າຢູ່
ເຈົ້າໜ້າທີ່ລາວວ່າ ການກໍ່ສ້າງ ທາງລົດໄຟຄວາມໄວສູງຊັກຊ້າ ຍ້ອນຕົກລົງກັນບໍ່ໄດ້ ໃນເລື້ອງ ແບ່ງປັນຜົນປະໂຫຍດ ລະຫວ່າງລາວ-ຈີນ.
ເຈົ້າໜ້າທີ່ຂັ້ນສູງຂອງລາວຍອມຮັບວ່າ ການຊັກຊ້າໃນການກໍ່ສ້າງທາງລົດໄຟຄວາມໄວສູງ ເຊື່ອມຕໍ່ກັບຈີນ ມີສາເຫດມາຈາກການທີ່ສອງຝ່າຍຍັງຕົກລົງກັນບໍ່ໄດ້ກ່ຽວກັບຜົນປະໂຫຍດ ໃນສັນຍາຮ່ວມທຶນ ທ່ານ ສອນສັກ ນໍຍານຊະນະ ຮອງຫົວໜ້າອົງການລົດໄຟແຫ່ງຊາດລາວ ໄດ້ໃຫ້ການ ຍອມຮັບວ່າ ຈົນເຖິງເວລານີ້ກໍຍັງບໍ່ມີຄວາມຊັດເຈນວ່າ ການກໍ່ສ້າງທາງລົດໄຟຄວາມໄວ ສູງເພື່ອເຊື່ອມຕໍ່ລະຫວ່າງລາວກັບຈີນນັ້ນຈະສາມາດເລີ່ມລົງມືດໍາເນີນການໃນພາກປະຕິ ບັດຕົວຈິງໄດ້ເມື່ອໃດແທ້ ທັງນີ້ ເຖິງແມ່ນວ່າການສຶກສາສໍາຫຼວດຄວາມເປັນໄປໄດ້ຂອງໂຄງການ ຈະດໍາເນີນການ ສໍາເລັດຮຽບຮ້ອຍແລ້ວ ທັງໃນດ້ານການກໍານົດເສັ້ນທາງ, ການກໍານົດທີ່ຕັ້ງຂອງສະຖານີ ລົດໄຟການປ້ອງກັນຜົນກະທົບຕໍ່ສິ່ງແວດລ້ອມທໍາມະຊາດ ແລະສັງຄົມ, ການຍົກຍ້າຍປະ ຊາຊົນອອກຈາກເຂດກໍ່ສ້າງ ແລະການຊົດເຊີຍຄ່າເສຍຫາຍຕ່າງໆ ໃຫ້ກັບປະຊາຊົນລາວ ກໍຕາມ ຫາກແຕ່ວ່າບັນຫາໃນເວລານີ້ກໍຄືທາງການຂອງທັງສອງຝ່າຍຍັງບໍ່ສາມາດຕົກລົງ ເຮັດສັນຍາຮ່ວມທືນລະຫວ່າງກັນໄດ້ ໂດຍສະເພາະແມ່ນໃນສ່ວນທີ່ກ່ຽວກັບການແບ່ງປັນ ຜົນປະໂຫຍດລະຫວ່າງກັນນັ້ນ ຖືເປັນບັນຫາສໍາຄັນທີ່ທາງການຂອງທັງສອງຝ່າຍກໍາລັງ ເຈລະຈາກັນຢູ່ໃນເວລານີ້ ດັ່ງທີ່ທ່ານສອນໄຊໄດ້ໃຫ້ການຊີ້ແຈງວ່າ: “” ຕາມແຜນການເດີມນັ້ນ ທາງການລາວແລະຈີນໄດ້ກໍານົດຮ່ວມກັນ ວາງສີລາເລີກ ເພື່ອ ເລີ້ມລົງມືດຳເນີນການກໍ່ສ້າງໃນພາກຕົວຈິງ ໃນວັນທີ 25 ເດືອນເມສາທີ່ຜ່ານມາແລ້ວ ແຕ່ກໍບໍ່ສາມາດປະຕິບັດໄດ້ຕາມແຜນການດັ່ງກ່າວ ດ້ວຍເຫດນີ້ ຈຶ່ງເຮັດ ໃຫ້ມີກະແສ ຂ່າວລືອອກມາຢ່າງໜາຫູວ່າ ທາງການລາວກັບຈີນໄດ້ຍົກເລີກໂຄງການດັ່ງກ່າວນີ້ແລ້ວ ແຕ່ຢ່າງໃດກໍຕາມ ໂດຍອີງຕາມ ການຈັດຕັ້ງປະຕິບັດແຜນການ ພັດທະນາ ປະຈໍາປີ 2010- 2011 ໃນໄລຍະ 6 ເດືອນທຳ ອິດທີ່ຜ່ານມານັ້ນ ທາງການລາວ ກໍໄດ້ລະບຸໃນລາຍງານວ່າ ການ ຮ່ວມມືໃນການກໍ່ສ້າງທາງລົດໄຟ ຄວາມໄວສູງລະຫວ່າງລາວກັບ ຈີນຈະຍັງຄົງດໍາເນີນຕໍ່ໄປ ຊຶ່ງກໍ ສອດຄ່ອງກັບການຖະແຫຼງຂອງ ທ່ານສົມສະຫວາດ ເລັ່ງສະຫວັດ ຮອງນາຍົກລັດຖະມົນຕີ, ຜູ້ປະຈໍາການຄະນະລັດຖະບານລາວ ກໍໄດ້ຢືນຢັນວ່າ ໂຄງການ ເຊື່ອມຕໍ່ທາງລົດໄຟຄວາມໄວສູງລະຫວ່າງລາວກັບຈີນດັ່ງກ່າວນີ້ ຈະຍັງຄົງສືບຕໍ່ເນື່ອງຈາກ ວ່າ ໂຄງການເຊື່ອມຕໍ່ທາງລົດໄຟຄວາມໄວສູງກັບຈີນດັ່ງກ່າວນີ້ ບໍ່ພຽງແຕ່ຈະເປັນການຕອບ ສະໜອງຕໍ່ແຜນການພັດທະນາໃຫ້ລາວ ໄປເປັນສູນກາງຂອງການເຊື່ອມຕໍ່ທາງດ້ານຄົມມະ ນາຄົມ-ຂົນສົ່ງໃນເຂດລຸ່ມແມ່ນໍ້າຂອງເທົ່ານັ້ນ ຫາກແຕ່ຍັງຈະເຮັດໃຫ້ລາວເປັນປະເທດທໍາອິດ ໃນພູມີພາກເອເຊຍຕະເວັນອອກສຽງໃຕ້ ທີ່ມີລະບົບລົດໄຟຄວາມໄວສູງອີກດ້ວຍ ກ່ອນໜ້ານີ້ ທາງການລາວແລະຈີນ ໄດ້ຕົກລົງໃນບົດບັນທຶກຄວາມເຂົ້າໃຈຮ່ວມກັນວ່າ ຈະ ຮ່ວມກັນຈັດຕັ້ງບໍລິສັດຮ່ວມທຶນຂຶ້ນມາ ເພື່ອຮັບຜິດຊອບໃນການກໍ່ສ້າງທາງລົດໄຟຄວາມໄວ ສູງ ທີ່ເຊື່ອມຕໍ່ຈາກຈີນມາຍັງລາວໂດຍລັດຖະບານລາວ ແລະຈີນຈະຖືຫຸ້ນລົງທຶນໃນສັດສ່ວນ 30% ແລະ 70% ຕາມລໍາດັບ ການກໍ່ສ້າງທາງລົດໄຟສະເພາະໃນເຂດລາວ ທີ່ມີໄລຍະທາງຍາວເຖິງ 421 ກິໂລແມັດນັ້ນ ແລະຈະມີການກໍ່ສ້າງສະຖານີໃຫຍ່ 5 ແຫ່ງ ຄືຢູ່ດ່ານບໍ່ເຕັນ, ອຸດົມໄຊ, ຫຼວງພະບາງ, ວັງ ວຽງ ແລະນະຄອນວຽງຈັນ ນອກຈາກນັ້ນ ກໍ່ຈະມີສະຖານີນ້ອຍອີກ 16 ແຫ່ງ ທີ່ຢູ່ລະ ຫວ່າງສະຖານີໃຫຍ່ທັງ 5 ແຫ່ງດັ່ງກ່າວ ພາຍໃຕ້ເປົ້າໝາຍຂະຫຍາຍການກໍ່ສ້າງໃຫ້ສໍາເລັດ ຕະຫຼອດເສັ້ນທາງພາຍໃນປີ 2015 ດ້ວຍທຶນກໍ່ສ້າງລວມເຖິງ 7,000 ລ້ານໂດລາ ທີ່ຈະກູ້ ຢືມຈາກທະນາຄານພັດທະນາແຫ່ງຊາດຈີນເປັນສ່ວນໃຫຍ່